

**Η Γενική Διευθύντρια του ΚΟΑ στη Συνεδρίαση Γ.Δ.**

**και στο Φόρουμ της Ευρωπαϊκής Επιτροπής**

Στο Παρίσι και τη Λιλ η Γενική Διευθύντρια του Κυπριακού Οργανισμού Αθλητισμού για τη Συνεδρίαση των Γενικών Διευθυντών Αθλητισμού της Ευρωπαϊκής Ένωσης και το Aθλητικό Φόρουμ της Ευρωπαϊκής Επιτροπής.

Η Μαίρη Χαραλάμπους Παπαμιλτιάδη αναχωρεί σήμερα για το Παρίσι για να συμμετάσχει στη Συνεδρίαση των Γενικών Διευθυντών Αθλητισμού της Ευρωπαϊκής Ένωσης. Η Γενική Διευθύντρια του ΚΟΑ έχει, επίσης, προσκληθεί από την Ευρωπαϊκή Επιτροπή να συμμετάσχει ως βασική ομιλήτρια σε πάνελ συζήτησης, την οποία θα συντονίζει η κυρία Μαρίγια Γκάμπριελ, Ευρωπαία Επίτροπος Καινοτομίας, Έρευνας, Πολιτισμού, Εκπαίδευσης και Νεολαίας.

Η συζήτηση θα διεξαχθεί στα πλαίσια των εργασιών του Φόρουμ της Ευρωπαϊκής Επιτροπής. Θέμα της συζήτησης: «Ευρωπαϊκός Αθλητισμός: δίκαιος, χωρίς αποκλεισμούς και κατάλληλος για τις απαιτήσεις του μέλλοντος».